- Inicio
- Internet no mundo
  - Un mapa da Rede
  - Uso global de Internet
  - A fenda dixital
  - Iniciativas de inclusión
- Solucións de acceso á Rede
- Programa Ligamundos
  - Casos de estudo
    - Brasil
    - Groenlandia
    - Guinea
    - Mongolia
    - Nepal
    - Perú
    - Polinesia
    - Rusia
    - Sáhara
- Exploramos
  - Área xeográfica
  - Economía e sociedade
  - Cultura
  - Indixenas dixitais
- Deseñamos
  - Solución técnica
  - Prototipado
  - Servizos á comunidade
- Comunicamos
  - Memoria final
  - Presentación e exposición
  - Avaliación da experiencia
- Recursos TIC
  - Para o proxecto
  - Referencia
- Mapa de contidos
- Glosario
- Axuda

« Anterior | Seguinte »

# Programa Ligamundos

## Obxectivos

Na actualidade, grazas a Internet, centos de millóns de persoas teñen acceso a unha enorme cantidade de información e gozan das posibilidades que lles ofrece a comunicación global. Non obstante, como temos visto anteriormente, a meirande parte da poboación mundial aínda non dispón de acceso a Internet.

A Organización das Nacións Unidas (ONU) considera que o acceso Internet é un dereito humano. É por iso que o Programa Ligamundos pretende achegar Internet ás comunidades onde actualmente non está dispoñible ou existe un acceso moi deficiente. O obxectivo do Programa é crearmos centros comunitarios con acceso a Internet en distintos lugares do mundo que ademais poidan desenvolver un labor social e educativo dentro da comunidade.

O noso papel é conformar un grupo de traballo técnico para a posta en marcha do proxecto. Organizarémonos en grupos de 3 a 5 alumnos/as e cada un destes grupos realizará o deseño para a instalación dun telecentro, un espazo comunitario de acceso nun lugar distinto do planeta.

Para abordar o noso proxecto seguiremos varias fases:

1. Exploramos: Na primeira fase procuraremos información na Rede sobre o lugar onde imos desenvolver o noso proxecto.
2. Deseñamos: Nesta fase decidiremos a forma de conexión a Internet que consideramos máis axeitada para o proxecto e realizaremos o deseño dun telecentro.
3. Comunicamos: Na última fase recolleremos nun documento o deseño definitivo do proxecto, realizando unha breve presentación para a súa exposición pública.

Non temos que nos preocupar pola dificultade destas tarefas posto que contaremos coa Axuda de Ligamundos que nos servirá de guía durante todo o proceso.

Agora si comeza esta aventura.

« Anterior | Seguinte »

Licenciado baixo a GNU Free Documentation License

Esta obra ten unha licenza Creative Commons Recoñecemento-Non comercial 4.0 Internacional (CC BY-NC-SA 4.0).