- Inicio
- Internet no mundo
  - Un mapa da Rede
  - Uso global de Internet
  - A fenda dixital
  - Iniciativas de inclusión
- Solucións de acceso á Rede
- Programa Ligamundos
  - Casos de estudo
    - Brasil
    - Groenlandia
    - Guinea
    - Mongolia
    - Nepal
    - Perú
    - Polinesia
    - Rusia
    - Sáhara
- Exploramos
  - Área xeográfica
  - Economía e sociedade
  - Cultura
  - Indixenas dixitais
- Deseñamos
  - Solución técnica
  - Prototipado
  - Servizos á comunidade
- Comunicamos
  - Memoria final
  - Presentación e exposición
  - Avaliación da experiencia
- Recursos TIC
  - Para o proxecto
  - Referencia
- Mapa de contidos
- Glosario
- Axuda

« Anterior | Seguinte »

# Guinea

### Illa de Orango, Arquipélago dos Bixagós (Guinea-Bisau)

Fotografía en Flickr de Cyrus Farivar baixo CC BY-NC-SA 2.0

O arquipélago dos Bijagós ou Bissagos é un grupo de dezaoito illas principais e moitas outras máis pequenas no océano Atlántico.

A capital do arquipélago está situada na illa de Bubaque. Na actualidade, vinte das illas están habitadas e as demais teñen apenas pequenas poboacións de nativos. O turismo chega sobre todo ás illas principais.

As illas foron declaradas reserva da biosfera da Unesco pola riqueza dos seus bosques e a diversidade dos seus animais (tortugas mariñas, hipopótamos, monos...).

Situación de partida:

Durante o ano 2013 unha ONG creou un centro comunitario integrado con enfoque de xénero na illa de Bubaque, no arquipélago dos Bijagós. Trátase dun centro multimedia con acceso a Internet que conta cunha radio local que transmite información para todas as illas. Para ampliar información podemos consultar esta outra páxina Web.

A illa de Orango é outra das illas do arquipélago dos Bijagós e ten unhas características moi especiais:

- É un dos poucos matriarcados que existen no mundo.
- É unha illa cunha riqueza ambiental moi importante.
- Durante algunas épocas do ano queda illada por temporais no mar.
- Conta cun hotel de ecoturismo xestionado por unha ONG que ten acceso a Internet de mala calidade. O resto da illa non dispón de Internet nin de acceso á rede eléctrica.

Programa Ligamundos: proxecto piloto Orango.

O programa Ligamundos quere dar continuidade ao proxecto desenvolvido na illa de Bubaque creando un espazo comunitario con conexión a Internet de calidade na illa de Orango. Este espazo tratará de desenvolver o turismo sustentable na illa en colaboración co hotel, potenciará e dará a coñecer a cultura do matriarcado desta illa, promoverá actividades dirixidas á formación dos nenos e xóvenes da illa, servirá de centro de información e comunicación, especialmente cando a illa queda incomunicada polo estado do mar.
Ademais da conexión a Internet é necesario instalar un sistema de suministro eléctrico.

A partir desta información comezamos a investigación. Pasamos á fase de exploración.

## Viaxamos cara a Guinea-Bisau.

« Anterior | Seguinte »

Licenciado baixo a GNU Free Documentation License

Esta obra ten unha licenza Creative Commons Recoñecemento-Non comercial 4.0 Internacional (CC BY-NC-SA 4.0).