- Inicio
- Internet no mundo
  - Un mapa da Rede
  - Uso global de Internet
  - A fenda dixital
  - Iniciativas de inclusión
- Solucións de acceso á Rede
- Programa Ligamundos
  - Casos de estudo
    - Brasil
    - Groenlandia
    - Guinea
    - Mongolia
    - Nepal
    - Perú
    - Polinesia
    - Rusia
    - Sáhara
- Exploramos
  - Área xeográfica
  - Economía e sociedade
  - Cultura
  - Indixenas dixitais
- Deseñamos
  - Solución técnica
  - Prototipado
  - Servizos á comunidade
- Comunicamos
  - Memoria final
  - Presentación e exposición
  - Avaliación da experiencia
- Recursos TIC
  - Para o proxecto
  - Referencia
- Mapa de contidos
- Glosario
- Axuda

« Anterior | Seguinte »

# Prototipado

## Deseñamos o prototipo

Que aspecto terá o telecentro? Que nome vai levar?

Vaiamos pasiño a pasiño:

Deixámonos levar pola nosa creatividade.

- Cada un de nós vai imaxinar e deseñar como sería ese espazo comunitario de acceso a Internet axeitado á comunidade onde se vai a realizar o proxecto. Este deseño plasmarase nun bosquexo en 3D que pode ser realizado manualmente ou ben utilizando un programa de deseño gráfico.
- Para realizar o deseño teremos en conta os requisitos técnicos, a xeografía, o clima, a forma de vida da comunidade, o tipo de construción na zona, a cultura, é dicir, moita da información recollida na fase de exploración. Toda esta información pode servir para inspirarnos e ser orixinais no deseño a realizar.
- Tamén podemos procurar na Rede modelos e información que enriquezan o noso deseño.
- Así que agora imos deixar voar a nosa imaxinación e creatividade para plasmar as nosas ideas nun ou varios deseños por persoa.

Compartimos os deseños, co seu nome provisional, no Cartafol do Proxecto do noso grupo e inserímolos no documento de Deseño do prototipo (apartado 1).

- Se o deseño está realizado nun programa de deseño gráfico inserimos directamente o resultado no documento compartido.
- Se o deseño se fixo manualmente temos que dixitalizar o resultado utilizando un escáner ou unha cámara dixital.

Agora trátase de valorarmos todos os deseños e decidir cal nos parece a solución máis interesante para desenvolver o noso proxecto.

- Decidimos entre todos o nome definitivo para o noso espazo comunitario de acceso a Internet.
- Escollemos a proposta que recolla mellor os requisitos técnicos de partida.
- A solución pode ser un deseño que teña en conta as mellores ideas plasmadas en varios dos prototipos. Neste caso podemos crear un deseño definitivo despois de realizar as modificaciós encamiñadas a mellorar a proposta inicial.
- Para debater as diferentes ideas e facer valoracións podemos facer uso dun Foro de discusión.

Unha vez decidido o nome e o deseño definitivos, incluiremos esta información e describiremos os aspectos máis relevantes para a explicación da imaxe.

- Con esta información completaremos os apartados 2 e 3 do documento de Deseño do Prototipo.

Elementos do documento de Deseño do prototipo
Os nosos deseños: inserimos e compartimos as imaxes dos diferentes deseños xunto co seu nome. Inserimos a imaxe do deseño definitivo xunto co seu nome. Describimos os aspectos que consideramos relevantes para a explicación da imaxe:

« Anterior | Seguinte »

Licenciado baixo a GNU Free Documentation License

Esta obra ten unha licenza Creative Commons Recoñecemento-Non comercial 4.0 Internacional (CC BY-NC-SA 4.0).